‘हम’ और ‘तू’ ये दोनों शब्द, ‘शब्द-ब्रह्म’ तथा ‘शब्द-ब्रह्म’ से उत्पन्न ‘आत्म-ज्योति’ रूप शिव-शक्ति रूप शब्द-सत्ता ही शरीरों में प्रवेश करके ‘अहम्’ ‘शब्द’ में परिवर्तित होकर ‘हम’ अथवा ‘मैं’, ‘तू’ ‘तू’ करते हुये, अज्ञानी रूप में अपने को शरीरमय मानते और जड़ता एवं मूढ़ता के कारण शरीरमय ही रहते हुये, नाना प्रकार के शरीरों के नामों और रूपों में अपने ‘अहम्’ या ‘हम’ या ‘मैं’ को मिलाते हुये, शारीरिक नामों और रूपों को ही अपना नाम और रूप कहने तथा उसी के अनुसार व्यवहार करने लगते हैं, जिसके कारण एक ‘अहम्’ पहले तो दो शब्दों – ‘अहम्’ और ‘त्वम्’ हम और तू के माध्यम से उच्चरित होने तथा जिसमें प्रत्येक शरीर से अपने परिचय में तो ‘अहम्’ या हम या मैं बताया जाता है परन्तु सामने रहने वाले जिससे बात की जाती है उसके लिए ‘तुम’ या ‘तू’ शब्द उच्चरित करते हैं। स्त्री-पुरुष, लड़का-लड़की, आदि जो भी हो प्रत्येक शरीर से ही अपने परिचय के रूप में पूछे जाने पर ‘हम’ या ‘मैं’ ही आवाज पहले-पहल निकलती है, ‘तुम’ या ‘तू’ तो हर व्यक्ति ही अपने समक्ष उपस्थित व्यक्ति के लिए कहता है। तुम या तू कहलाने वाला व्यक्ति भी अपने द्वारा अपना परिचय बतलाने में अपने को हम या मैं ही बताता है, परन्तु कोई भी व्यक्ति अपने को तुम या तू नहीं कहता अर्थात् प्रत्येक तुम या तू वास्तव में ‘हम’ या ‘मैं’ ही होता है। ‘हम’ या ‘मैं’ तथा ‘तुम’ या ‘तू’ न तो कोई अंग होता है और न शरीर ही, न कोई वस्तु होता है और न कोई स्थान ही, वह (‘हम’ और ‘तुम’) तो मात्र एक शब्द-सत्ता रूप में ‘अस्तित्व’ है। अस्तित्व का सीधा सम्बन्ध आत्म-ज्योति रूप शब्द-शक्ति से होता है। दूसरे शब्दों में ‘हम’ और ‘तुम’ का अस्तित्व आत्म-ज्योति रूप शब्द-शक्ति से ही सीधा सम्बंधित एक उसी अंशवत शब्द-सत्ता से ही ह। ‘हम’ और ‘हमार’ एक ही ‘हम’ का व्यवहार दो-रूप (डबल रोल) होता है। यथार्थतः तो ‘हम’ और ‘तुम’ दो होता ही नहीं, मात्र ‘एक’ ही है।